EkBass/fiwiki-20250220-pages-articles huggingface dataset:
Vaarallinen romanssi

Vaarallinen romanssi () on Alfred Hitchcockin ohjaama yhdysvaltalainen jännityselokuva vuodelta 1959. == Juoni == Elokuva kertoo mainosmiehestä nimeltään Roger Thornhill, jota salaperäisen terroristijärjestön jäsenet erehtyvät luulemaan liittovaltion agentiksi ja yrittävät murhata hänet. Yrityksen epäonnistuttua Thornhill yrittää hakea apua liittovaltion viranomaisilta, mutta samat terroristit onnistuvat lavastamaan hänet syylliseksi valtion diplomaatin murhaan. Tällöin Thornhill, jota liittovaltio luulee terroristiksi ja oikeat terroristit valtion agentiksi, lähtee pitkälle ja vaaralliselle matkalle puhdistamaan nimeään. == Arvio == Hitchcock totesi itse usein, että Vaarallinen romanssi oli tavallaan synteesi kaikista hänen yhdysvaltalaisista elokuvistaan.Harris & Lasky 1976, 191. Yksi elokuvan tunnetuista kohtauksista on takaa-ajotarinan kohtaus, maissipellolla tapahtuva pako hyönteismyrkkyä suihkuttavan lentokoneen edellä. Elokuva on myös yhteiskunnallinen analyysi ihmisen vieraantumisesta. Näkemys tiivistyy kuvaan YK:n päämajan katolta, josta ihmiset näyttäytyvät kärpäsen kokoisina.AL: Vaarallinen romanssi, Päivän elokuvia, Tv-maailma, 13/2013 sivu 13–14 == Rooleissa == == Vastaanotto == Vaarallinen romanssi sai erittäin hyvän vastaanoton kriitikoilta, jotka kehuivat sen tarinaa, hahmoja, sekä jännitystä hyvin onnistuneeksi. Se oli myös maailmanmenestys, ja se nousi 19,2 miljoonan tuotoilla vuoden 1959 viidenneksi eniten tuottaneeksi elokuvaksi. Nykyään Vaarallista romanssia pidetään yhtenä Alfred Hitchcockin parhaimmista elokuvista, ja usein se mainitaan kaikkien aikojen parhaimpien elokuvien listoilla. Elokuvan katsotaan synnyttäneen vakoojaelokuvien lajityypin. Monet ovat nähneet sen esikuvana muun muassa James Bond -elokuville. == Lähteet == * === Viitteet === == Aiheesta muualla == Luokka:Alfred Hitchcockin ohjaamat elokuvat Luokka:Vuoden 1959 yhdysvaltalaiset elokuvat Luokka:Yhdysvaltalaiset jännityselokuvat Luokka:Metro-Goldwyn-Mayerin elokuvat
Concert champêtre

Concert champêtre on Francis Poulencin säveltämä konsertto cembalolle ja orkesterille. Teos sävellettiin vuosina 1927-1928 ja omistettiin cembalisti Wanda Landowskalle. Concert champêtren ensiesitys oli 3. toukokuuta 1929 Pariisissa. Sen esittivät Wanda Landowska ja Pariisin sinfoniaorkesteri, jota johti kapellimestari Pierre Monteux. Teos on kolmessa osassa: #Allegro molto - Adagio - Allegro molto #Andante: Mouvement de Sicilienne #Finale: Presto très gai Luokka:Francis Poulencin teokset Luokka:Konsertot
Tampereen Sokos

Tampereen Sokos -tavaratalo sijaitsee Tampereen ydinkeskustassa Hämeenkadun ja Kuninkaankadun kulmassa. Tampereen Sokos on viidellä myyntikerroksellaan Suomen neljänneksi suurin Sokos-tavaratalo Helsingin keskustan, Turun sekä Jyväskylän Sokosten jälkeen. Pirkanmaan Osuuskauppa vastaa tavaratalon toiminnasta. Tampereen Sokokselta saa tuotteiden lisäksi runsaasti muita oheispalveluita, mm. lahjapalvelu ja paketointipalvelu kuuluvat Tampereen Sokoksen toimintoihin. Tampereen Sokoksen pinta-ala sen pysäköintihalli mukaan lukien on 27 000 m². Tavaratalo avattiin 30. lokakuuta 1974. Tavaratalon suunnitteli SOK:n rakennusosaston pääarkkitehti Pauli Lehtinen.Rakennushistoriaselvitys Seutu-Sokos, ark-byroo 31.7.2015, sivu 15, 20 Tampereen Sokoksen osoite on Hämeenkatu 21. == Tavaratalon tarjonta == Tavaratalo on täysimittainen Sokos-tavaratalo, joten siellä myydään naisten, miesten, lasten ja nuorison vaatteita, alusvaatteita ja jalkineita, kosmetiikkaa, luontaistuotteita, laukkuja, vapaa-ajan tuotteita, kodin tuotteita, kirjoja ja paperituotteita sekä koruja ja kelloja. Tavaratalossa on myös kauneushoitola Hyvä Olo, parturi-kampaamo ja kioski sekä neuvonta, jossa myydään mm. Lippupalvelun ja Lippupisteen kautta erilaisia pääsylippuja. Tavaratalon ensimmäisessä pohjakerroksessa (−1) eli Prisman elintarvike osastolla myydään elintarvikkeita. Toisessa pohjakerroksessa (−2) palvelee myös ravintola Herkku ja lisäksi talosta löytyy kaksi kahviota, ensimmäisestä ja neljännestä kerroksesta. == Muut liikkeet == Sokoksen yhteydessä palvelevat myös hypermarketti Prisma, Alkon viinimyymälä, Nissen optikkoliike, Timanttiset City Kulta, sekä Ensimmäinen apteekki. == Lähteet == == Aiheesta muualla == * Tampereen Sokos Luokka:Sokos Luokka:Tampereen kauppa- ja ostoskeskukset Luokka:Nalkala
Muukalaisia junassa

Muukalaisia junassa () on Alfred Hitchcockin ohjaama yhdysvaltalainen jännityselokuva vuodelta 1951. Se perustuu Patricia Highsmithin samannimiseen romaaniin, ja käsikirjoituksen tekivät dekkarikirjailija Raymond Chandler ja Czenzi Ormonde. ==Juoni== Muukalaisia junassa kertoo kahdesta miehestä, jotka kohtaavat sattumalta junavaunussa: Guy Haines (Farley Granger) on menestynyt tenniksen­pelaaja, ja Bruno Anthony (Robert Walker) on psykopaatti. Anthony ehdottaa, että koska kumpikin haluaa päästä eroon epämieluisasta lähiomaisesta — Haines huikentelevaisesta vaimostaan Miriamista, Anthony isästään —, he ”vaihtaisivat murhia” ja niin kumpikaan ei jäisi kiinni rikoksesta. Ensimmäinen murha tapahtuu, ja sen jälkeen psykopaatti koettaa pakottaa tenniksen­pelaajan täyttämään oman osansa sopimuksesta. ==Vastaanotto== Neljän epäonnistuneen Hitchcock-elokuvan jälkeen Muukalaisia junassa oli jälleen niin yleisö- kuin arvostelumenestys. Elokuvaa tosin kritisoitiin heikosta vuoropuhelusta ja henkilöhahmojen vajaavaisuudesta, mutta elokuvallinen kerronta on mestarillista, ja jännittävä juoni tempaisee katsojan mukaansa.Harris & Lasky 1976, s. 156. == Rooleissa == Alfred Hitchcockin cameorooli nähdään elokuvan alkupuolella: hän kantaa kontrabassoa ja astuu junaan. == Lähteet == * === Viitteet === == Aiheesta muualla == * Luokka:Alfred Hitchcockin ohjaamat elokuvat Luokka:Vuoden 1951 yhdysvaltalaiset elokuvat Luokka:Yhdysvaltalaiset jännityselokuvat Luokka:Yhdysvaltalaiset mustavalkoelokuvat Luokka:Yhdysvaltalaiset romaaneihin perustuvat elokuvat Luokka:Warner Brosin elokuvat
Raimo Virtanen

Raimo Ensio Virtanen (22. helmikuuta 1930 Riihimäki – 9. heinäkuuta 2024 Helsinki)Kuolinilmoitus. Helsingin Sanomat 11.8.2024, s. B 22. oli suomalainen muusikko, pääasiassa hanuristi, pianisti ja kosketinsoittaja. Hänen muusikonuransa alkoi vuonna 1947 Riihimäellä. Virtasen yhtyeitä olivat muun muassa Raimo Virtasen yhtye, Happy Swing Band ja Veho All Stars.Raimo Virtanen Pomuksen tietokannassa (arkistoitu versio) Muusikko J-P Virtanen on Raimo Virtasen poika. == Lähteet == Luokka:Suomalaiset pianistit Luokka:Suomalaiset kosketinsoittajat Luokka:Vuonna 1930 syntyneet Luokka:Vuonna 2024 kuolleet
Vöyrin puukirkko

Vöyrin puukirkko on Suomen vanhin käytössä oleva puukirkko. Se sijaitsee Vöyrin kunnassa Pohjanmaalla. Länsitornillinen tukipilarikirkko valmistui vuonna 1626. Se laajennettiin ristikirkoksi 1777. Krusifiksi on kirkon tunnetuin taideteos. Sen on veistänyt tuntematon taiteilija luultavasti Lyypekissä noin 1375–1400. Kirkon vanhimpiin esineisiin kuuluu alttarikaappi, joka on tehty Lyypekissä 1400-luvun loppupuolella ja on luultavasti tuotu sotasaaliina Saksasta 1700-luvulla. Puukirkon pohjoissakaran alla on keskiaikaisen kivisakariston raunio, joka löytyi kaivauksissa vuonna 1958. Sakaristo on todennäköisesti muurattu jonakin kesänä 1519–1522. Kirkon pääsisäänkäynnin edessä on muistomerkkejä sisällissodasta 1918 sekä talvi- ja jatkosodasta 1939–1944. Muistomerkkien ympärillä on 125 kaatuneen muistolaattoja. ==Lähteet== == Aiheesta muualla == * * Vöyrin seurakunta Luokka:Vöyrin rakennukset ja rakennelmat Luokka:Suomen puiset ristikirkot Luokka:Suomen tukipilarikirkot Luokka:Pohjanmaan kirkkorakennukset Luokka:Suomen keskiaikaiset kivisakastit Luokka:Suomen 1600-luvulla rakennetut rakennukset ja rakennelmat
Rekisteri

Rekisteri tarkoittaa seuraavia asioita: * rekisteri, ihmisen tapa tuottaa ääniä samalla periaatteella eli äänihuulten samankaltaisella värähtelyllä * rekisteri, muistialue, tietokonetekniikan käsite * rekisteri, tilanteen mukaan valittu puhetapa * viranomaisrekisteri, viranomaisten hallinnoima kattava, luettelomainen tietovarasto jostakin aihepiiristä, esimerkiksi: ** kaupparekisteri, Patentti- ja rekisterihallituksen luettelo suomalaisista yrityksistä ja näiden perustiedoista ** väestörekisteri, luettelo maan kansalaisista ja asukkaista sekä näiden perustiedoista * henkilörekisteri, henkilötietoja sisältävä tietojoukko
Teljän kirkko

Teljän kirkko on Porin Uudenkoiviston kaupunginosassa sijaitseva vuonna 1973 valmistunut kirkkorakennus. Kirkko on Olaf Küttnerin suunnittelema ja sijaitsee osoitteessa Koivistonpuistikko 50. Teljän kirkko on Teljän seurakunnan pääkirkko. Teljän seurakunta on alueeltaan Porin pienin ja sisältää Sampolan, Väinölän, Kalaholman, Uudenkoiviston, Vanhakoiviston, Koivistonluodon, Impolan, Koivulan, Tupalan, Metallinkylän, Herralahden, Aravien, Kuudesosan, Tiilinummen, Tiilimäen, Pinomäen, Kartanon, Harmaalinnan ja Honkaluodon alueet. == Aiheesta muualla == * Porin Teljän seurakunta * Luokka:Porin kirkkorakennukset Luokka:Suomen kivikirkot Luokka:Uusikoivisto
Júlio Baptista

Júlio César Baptista (s. 1. lokakuuta 1981 São Paulo, Brasilia) on brasilialainen jalkapalloilija. Parhaiten hyökkäävän keskikenttäpelaajan paikalla viihtyvä Baptista edustaa Espanjan pääsarjassa Primera Divisiónissa pelaavaa Málagaa. == Ura == Baptista aloitti ammattilaisuransa synnyinkaupunkinsa seurassa São Paulossa ennen siirtymistään Espanjaan Sevillan riveihin. Kesällä 2005 hän solmi Real Madridin kanssa viisivuotisen sopimuksen. Kauden 2006–2007 hän vietti lainassa lontoolaisessa Arsenalissa, kun seurat vaihtoivat vuoden ajaksi Baptistan ja José Antonio Reyesin. Palattuaan Madridiin kaudeksi 2007–2008 Baptista oli mukana voittamassa Espanjan pääsarjan Primera Divisiónin mestaruutta. Elokuussa 2008 Baptista siirtyi noin 12 miljoonalla eurolla Italian Romaan, jonka kanssa hän teki neljävuotisen sopimuksen.Baptista ya es jugador de la Roma Marca. Viitattu 14.8.2008. Joulukuussa 2010 ennen varsinaisen talven 2011 siirtoikkunan aukeamista Baptista teki sopimuksen espanjalaisseura Málagan kanssa. Hänestä maksettiin 2 miljoonan euron siirtokorvaus.Malaga Snap Up Roma Attacker Julio Baptista For €2 Million Goal. Viitattu 29.12.2010. ===Maajoukkue=== Brasilian maajoukkueessa Baptista debytoi vuonna 2001. Vuosina 2004 ja 2007 hän voitti Copa Américan maajoukkueen riveissä. == Saavutukset == * Primera Division: 2008 * Copa América: 2004, 2007 * Confederations Cup: 2005 == Lähteet == == Aiheesta muualla == * Baptistan henkilökuva ja tilastoja Football Database -sivustolla * Baptistan tilastot BDFutbol -sivustolla Luokka:Brasilialaiset jalkapalloilijat Luokka:Vuonna 1981 syntyneet Luokka:Elävät henkilöt
Rekisteri (tietokonetekniikka)

Rekisteri tietokonetekniikassa tarkoittaa nopeaa muistialuetta, joka on suorittimen sisäistä muistialuetta. Rekisteri sisältää tyypillisesti vain pienen määrän bittejä (1–64). Rekisterissä olevaa tietoa voidaan käsitellä yhden kellojakson aikana, kun muun muistin käsittely voi vaatia useamman kellojakson ajan. Von Neumannin arkkitehtuurissa tieto on aina tallennettava rekisteriin ennen kuin se voidaan käsitellä. Nykyaikaiset suorittimet hyödyntävät useita rekisterejä. Rekisterit on toteutettu kiikuilla. ==Rekisterit mikroprosessoreissa== Mikroprosessorit sisältävät tyypillisesti useita eri rekistereitä, joista osa näkyy ohjelmoijalle, mutta osaa käytetään prosessorin sisäiseen toteutukseen. Ohjelmoijan näkökulmasta rekistereihin talletetaan lukuarvoja, jotka ohjaavat konekielikäskyjen toimintaa. Laitteistosuunnittelijan näkökulmasta rekisterit ovat D-kiikkuja, jotka ovat syötteinä piirin sisäiselle tilakoneelle. Tyypillisissä 32-bittisissä suorittimissa ohjelmoijan näkemät rekisterit ovat 32-bittisiä ja 64-bittisissä suorittimissa vastaavasti 64-bittisiä. Tämä ei kuitenkaan päde aina sillä ns. 32-bittisissä suorittimissa voi esiintyä jopa 128-bittisiä rekistereitä (esimerkiksi SSE2-laajennos). Rekisterien koot ovat vaihdelleet tietokonearkkitehtuureissa ja esimerkiksi PDP-8 käytti 12-bittistä arkkitehtuuria. IBM S/360:n vaikutuksesta tavusta tuli kahdeksan bittiä ja sanasta tavun monikerta. Erityskäyttöön tarkoitettuja rekistereitä: * Instruction Register (IR): suorituksen alla oleva käsky * Memory Data Register (MDR): muistista haettua tietoa * Memory Address Register (MAR): muistista haetun tiedon osoite * Program Counter (PC): ohjelmalaskuri, ohjelman suorituspaikka, viittaa seuraavaan muistista haettavaan käskyyn * Stack Pointer (SP): pinon osoitin * Accumulator (AC): laskuri, joka sisältää ALU- yksikön tuloksen Lisäksi on joukko yleiskäyttöisiä rekistereitä ohjelman suorituksen avuksi. ==Rekisterit oheislaitteille== Oheislaitteet tarjoavat omaa toiminnallisuuttaan sovelluksille rekisterien avulla. Rekistereitä on kahta lajia tähän tarkoitukseen. Jotkin oheislaitteet tarjoavat tietyn I/O-portin, johon ohjelmoijan täytyy kirjoittaa kaikki käskynsä. Uudemmat laitteet tarjoavat yleensä I/O-muistiavaruuden, jonne ohjelmoija voi kirjoittaa komentonsa. I/O-muistiavaruus näyttää ohjelmoijalle tavalliselta muistilta, mutta I/O-porttien tapauksessa komentojen antaminen ei välttämättä onnistu tavallisilla muistinkirjoituskomennoilla (store), vaan ohjelmoija joutuu käyttämään erikoiskäskyjä suorittimesta. ==Signalointirekisterit== Signalointirekisteri () on rekisteri, johon koskeminen aiheuttaa aina saman toiminnon. Rekisterin lukeminen tai minkä tahansa arvon kirjoittaminen siihen, saa aina aikaan saman toiminnon. == Lähteet == == Aiheesta muualla == Luokka:Tietokonetekniikka
Iván Helguera

Iván Helguera Bujía (s. 28. maaliskuuta 1975 Santander, Kantabrian maakunta, Espanja) on espanjalainen jalkapalloilija, pelipaikaltaan puolustaja. Helguera on pelannut seuratasolla Manchegossa (1996), Albacetessa (1997), Romassa (1997–1998), Espanyolissa (1998–1999), Real Madridissa (1999–2007) ja Valenciassa (2007–2008). Real Madridissa hän voitti muun muassa Espanjan pääsarjamestaruuden kolmesti ja Mestarien liigan kahdesti. Helguera ja Real Madrid purkivat sopimuksensa kesällä 2007,Real Madrid: El Real Madrid e Iván Helguera han alcanzado un acuerdo para finalizar su relación profesional con el Club (Luettu 20. heinäkuuta 2007) ja hän siirtyi Valenciaan.Valencia CF: Iván Helguera, nuevo jugador del Valencia CF por las tres próximas temporadas (Luettu 20. heinäkuuta 2007)Ensimmäisenä kautenaan Valenciassa hän voitti Copa del Reyn, muuten heikohkosti sujuneella kaudella. Helgueran oli tarkoitus pelata Valenciassa seuraavat kolme kautta, mutta talousongelmiin ajautunut Valencia ilmoitti 12. joulukuuta 2008, että joukkue on purkanut sopimuksen Helgueran kanssa.Comunicado oficial - Rescisión de Contrato de Iván Helguera (Luettu 16. joulukuuta 2008) Espanjan maajoukkueessa Helguera on pelannut lähemmäs 50 ottelua. Hän oli mukana vuosien 2000 ja 2004 EM-kilpailuissa sekä vuoden 2002 MM-kilpailuissa.Fútbol en la Red (Luettu 20. heinäkuuta 2007) == Saavutukset == * Primera División: 2001, 2003, 2007 * Mestarien liiga: 2000, 2002 * Espanjan supercup: 2001, 2003 * Uefa-supercup: 2002 * Intercontinental Cup: 2002 == Lähteet == == Aiheesta muualla == * Iván Helguera Football Database -sivustolla Luokka:Espanjalaiset jalkapalloilijat Luokka:Vuonna 1975 syntyneet Luokka:Elävät henkilöt
Suomen Cup

Suomen Cup voi viitata seuraaviin: * Jalkapallon Suomen Cup * Jääpallon Suomen Cup * Koripallon Suomen Cup * Jääkiekon Suomen Cup * Lentopallon Suomen Cup * Maastohiihdon Suomen Cup * Petankin Suomen Cup * Salibandyn Suomen Cup (miehet) * Salibandyn Suomen Cup (naiset) * Käsipallon Suomen Cup * Pesäpallon Suomen Cup * Futsalin Suomen Cup eli Futsal Cup.
Cornelius Ryan

Cornelius Ryan (5. kesäkuuta 1920 Dublin, Irlanti – 23. marraskuuta 1974) oli irlantilais-amerikkalainen journalisti ja kirjailija, joka tunnetaan parhaiten toisesta maailmansodasta kertovista sotahistoriallisista teoksista. Dublinissa syntynyt Ryan muutti Lontooseen vuonna 1940 ja hänestä tuli ensin Reutersin toimittaja vuonna 1941 ja myöhemmin hän siirtyi sotakirjeenvaihtajaksi The Daily Telegraph -lehteen vuonna 1943. Aluksi hän raportoi yhdysvaltalaisten ilmasodasta Euroopassa osallistuen 14 pommituslentoon Yhdysvaltain 8. ja 9. ilmavoimien mukana, mutta siirtyi seuraamaan kenraali George S. Pattonin 3. armeijaa ja kulki sen mukana sodan loppumiseen Euroopassa asti. Ryan siirtyi Tyynenmeren sotatoimialueelle 1945 ja sieltä Jerusalemiin 1946. Ryan muutti Yhdysvaltoihin vuonna 1947 työskennelläkseen Time-lehdelle, mutta siirtyi sitten ensin Newsweekin ja pian Collier’sin palvelukseen. Hän avioitui Kathryn Morganin kanssa ja sai Yhdysvaltain kansalaisuuden vuonna 1950. Vuonna 1956 Ryan alkoi kirjoittaa kahdesta tunnetuimmasta teoksestaan ensimmäistä, joka julkaistiin nimellä Atlantin valli murtuu vuonna 1959. Kirja kertoo Normandian maihinnousun ensimmäisen päivän tapahtumista ja siitä tuli hetkessä menestys. Ryanin seuraava kirja oli vuonna 1965 ilmestynyt Viimeinen taistelu, joka kertoi Berliinin valtauksesta eri osapuolten (saksalaiset, liittoutuneet, siviilit) näkökulmasta. Toinen hänen tunnetuimmista teoksistaan on A Bridge Too Far, joka ilmestyi vuonna 1974. Sen aiheena oli Operaatio Market Garden, taisteluun Arnhemissa huipentunut laskuvarjojoukkojen laajamittainen maahanlasku Alankomaissa. Kirjoista Atlantin valli murtuu ja A Bridge Too Far tehtiin suuren luokan elokuvasovitukset vuosina 1962 ja 1977. Ryanille myönnettiin Ranskan Légion d’honneur sekä Ohion yliopiston kirjallisuuden kunniatohtorin arvon. Ohion yliopiston Alden Libraryssä sijaitsee myös Cornelius Ryan -kokoelma. Ryan kuoli syöpään A Bridge Too Far -markkinointikiertueen aikana vuonna 1974. ==Teokset== * Atlantin valli murtuu (The Longest Day, 1959) * Viimeinen taistelu (The Last Battle, 1965) * A Brigde Too Far, 1974 ==Aiheesta muualla== *Cornelius Ryan -kokoelma ja -elämäkerta Luokka:Sotakirjailijat Luokka:Yhdysvaltalaiset kirjailijat Luokka:Yhdysvaltalaiset toimittajat Luokka:Vuonna 1920 syntyneet Luokka:Vuonna 1974 kuolleet
Kenai

Kenai on kaupunki Alaskassa. Se sijaitsee Kenain niemimaan länsirannalla. Kaupunki on saanut nimensä niemimaan mukaan. Kenai on luultavasti muotoutunut venäjänkielisestä Cook Inletin nimestä Kenayskaya. Kenain asukasluku oli vuonna 6 942. Näistä 82,8% katsoi edustavansa valkoihoisia ("White"). ==Historiaa== Arkeologisten todisteiden mukaan alueella olisi asunut ensin noin 1000 eaa.:sta lähtien kachemak-heimon ihmisiä, kunnes athabaskien dena’ina-heimo tuli alueelle noin 1000 jaa. Ennen venäläisten saapumista Kenai oli dena’ina-kylä nimeltään Shk'ituk't, joka tarkoittaa "missä me vyöryimme". Kun venäläiset turkiskauppiaat saapuivat ensi kertaa alueelle vuonna 1741, kylässä asui noin 1000 dena’ina-heimolaista. Kauppiaat kutsuivat heitä nimellä "Kenaitze" tai "Kenai-ihmiset". Vuonna 1791 perustettiin turkis- ja kalakauppaa varten keskelle kylää venäläinen St. Nicholaksen kauppa-asema. Se oli toinen vakituinen venäläisasutus Alaskassa. Vuonna 1797 puhkesi väkivaltaisuuksia alkuasukkaiden ja uudisasukkaiden välille. Yli sata asukasta kuoli. Vuonna 1838 isorokko tappoi puolet dena’ina-asutuksesta. Vuonna 1869 Alaskan ostamisen jälkeen Yhdysvaltain armeija perusti Fort Kenay -nimisen tukikohdan. Se hylättiin nopeasti. Vuonna 1888 kullankaivaja Alexander King löysi kultaa Kenain niemimaalta. Kullan määrä oli pieni verrattuna myöhempiin löytöihin Klondikessa, Nomessa ja Fairbanksissa. Vuonna 1894 kylään perustettiin venäläis-ortodoksinen kirkko (Holy Assumption of the Virgin Mary). Se on yhä käytössä nykyään. Laivayhtiöiden tulo teki Kenaista satamakaupungin 1900-luvun alussa. Säilyketehtaita perustettiin ja ne auttoivat kaupallisen kalastuksen noususuhdannetta, joka oli tärkein elinkeino läpi 1920-luvun. Vuonna 1937 alkoivat Kenain lentokentän rakennustyöt. Vuonna 1940 perustettiin alueen ensimmäiset viljelyspalstat. Ensimmäinen tie Anchorageen rakennettiin 1951 ja päällysteen se sai 1956 Kenai Spur highwayn myötä. Armeijan tukikohta Wildwood Airforce Station perustettiin vuonna 1953. Tukikohta on sittemmin lakkautettu ja rakennusta käyttää Wildwood Correctional Facility. Vuonna 1957 Swansonjoelta, 35 kilometriä koilliseen Kenaista löydettiin öljyä. Se oli ensimmäinen merkittävä öljylöytö Alaskassa. Vuonna 1965 Cook Inletin öljylöydökset aiheuttivat nopean talouskasvun. == Lähteet == == Aiheesta muualla == Luokka:Alaskan kaupungit
Oman elämänsä sankari

Oman elämänsä sankari (The Cider House Rules) on vuonna 1999 ensi-iltansa saanut yhdysvaltalainen elokuva, jonka on ohjannut ruotsalainen Lasse Hallström. Elokuvan on käsikirjoittanut John Irving oman romaaninsa Oman elämänsä sankari pohjalta. Elokuvan pääosissa nähdään Tobey Maguire, Michael Caine, Charlize Theron ja Paul Rudd. Elokuva sai seitsemän Oscar-ehdokkuutta. Caine voitti roolistaan parhaan miessivuosan Oscar-palkinnon. == Juoni == Homer Wells (Maguire), adoptoimaton orpo, on elokuvan keskeisin henkilö. Homer kasvoi Tohtori Wilbur Larchin (Caine) johtamassa orpokodissa. Larch uskoo tekevänsä ”Herran työtä” abortoidessaan salaa. Hän kouluttaa Homeria gynekologian ja aborttien maailmaan holhoavaan tyyliin. Homer päättää jättää orpokodin ja lähteä Candy Kendallin (Theron) ja Wally Worthingtonin (Rudd) kanssa. Kendall ja Worthington ovat nuoripari, joka työskentelee Worthingtonin omenatarhassa. Wally lähtee toiseen maailmansotaan, mutta hänen koneensa ammutaan alas Burmassa. Homerilla ja Candyllä on suhde, sillä he luulevat Wallyn olevan kuollut. Wally löydetään kuitenkin elävänä ja tuodaan takaisin kotiin Homerin harmiksi. Herra Rose ryhmineen työskentelee omenakauden aikana Worthingtoneiden omenatarhassa. Herra Rosen tytär Rose Rose tulee raskaaksi isälleen ja Homer suorittaa abortin. Lopulta Homer päättää palata orpokotiin Tohtori Larchin kuoltua uudeksi esimieheksi. Aikarajoitteiden takia elokuva jättää monia romaanin osia käsittelemättä. Kaksi päähahmoa Melony (toinen orpo) ja Angel (Candyn ja Homerin salalapsi) puuttuvat elokuvasta kokonaan. == Näyttelijät == == Palkintoja == === Oscarit === *Paras miessivuosa: Michael Caine *Paras sovitettu käsikirjoitus: John Irving Ehdokkaana: *Paras elokuva *Paras ohjaus: Lasse Hallström *Paras leikkaus: Lisa Zeno Churgin *Paras lavastus: David Gropman, Beth A. Rubino *Paras elokuvamusiikki: Rachel Portman === BAFTAt === Ehdokkaana: *Paras miessivuosa: Michael Caine === Golden Globet === Ehdokkaana: *Paras miessivuosa: Michael Caine *Paras käsikirjoitus: John Irving === Muita tunnustuksia === The New York Timesin kriitikot valitsivat Oman elämänsä sankarin vuonna 2004 yhdeksi kaikkien aikojen tuhannesta parhaasta elokuvasta maailmassa. ==Lähteet== Luokka:Yhdysvaltalaiset romanttiset draamaelokuvat Luokka:Vuoden 1999 yhdysvaltalaiset elokuvat Luokka:Lasse Hallströmin ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Parhaan sovitetun käsikirjoituksen Oscar-palkinnon saaneet elokuvat Luokka:Parhaan miessivuosan Oscar-palkinnon saaneet elokuvat Luokka:SAG-palkitut elokuvat Luokka:Elokuvat terveydenhoidosta
John A. Costello

John Aloysius Costello (20. kesäkuuta 1891 - 5\. tammikuuta 1976) oli yksi Irlannin merkittävimmistä poliitikoista. Costello oli kahteen otteeseen Irlannin taoiseach eli pääministeri ja edusti silloin Fine Gael -puoluetta. Costello valmistui lakimieheksi vuonna 1914, ja toimi asianajajana Irlannin itsenäistymiseen asti. Hänet kutsuttiin maan ensimmäisen oikeuskanslerin avustajaksi 1922, ja oikeuskansleriksi 1926. Hänet valittiin parlamentin alahuoneeseen Fine Gaelin edustajaksi vuonna 1933, vuosi sen jälkeen kun Fianna Fáil oli noussut valtaan. Costello pääsi pääministeriksi vuonna 1948 useiden oppositiopuolueiden koalition tukemana. Ensimmäisellä pääministerikaudellaan hän toi vuonna 1948 alahuoneeseen asetuksen, jolla Irlanti erosi Brittiläisestä Kansainyhteisöstä. Costellon mainetta on mustannut kiista terveydenhuollon uudistuksesta. Terveysministeri Noel Browne valmisteli lakiesityksen, joka olisi taannut ilmaisen terveydenhuollon kaikille äideille ja lapsille ilman tulorajoja. Katolinen kirkko, joka oli siihen asti ollut vahva toimija yksityissaairaaloissa ja klinikoilla, vastusti esitystä, ja Costello taipui painostuksen edessä. Toista kautta sävytti IRA:n kiihtyvä terrorismi. == Lähteet == Luokka:Irlannin pääministerit Luokka:Vuonna 1891 syntyneet Luokka:Vuonna 1976 kuolleet
Descartes (Indre-et-Loire)

Descartes on kaupunki Indre-et-Loiren departementissa Ranskassa. Vuonna 2006 kaupungin asukasluku oli 3 855 . Kaupungin alkuperäinen nimi oli La Haye-en- Touraine, mutta kaupungin nimi muutettiin siellä syntyneen filosofi René Descartesin kunniaksi muotoon La Haye-Descartes vuonna 1802. Kaupungin nimi muutettiin uudelleen nykyiseen muotoonsa vuonna 1967 samalla kun siihen liitettiin Balesmesin kunta. == Lähteet == == Aiheesta muualla == * Kaupungin virallinen sivusto Luokka:Ranskan kaupungit Luokka:Indre-et-Loiren kunnat
Ali Karimi

Mohammed Ali Karimi Pashaki (persiaksi علی کریمی) (s. 8. marraskuuta 1978 Karaj, Teheran, Iran) on iranilainen jalkapalloilija, pelipaikaltaan keskikenttäpelaaja. Aasian Maradonaksikin kutsuttu Karimi aloitti uransa Fath FC:n riveissä ja siirtyi sen jälkeen Persepolis FC:n joukkueeseen. Toukokuussa 2005 Karimi allekirjoitti sopimuksen FC Bayern Münchenin kanssa. Hän oli kolmas seurassa pelannut iranilainen Ali Daein ja Vahid Hashemianin jälkeen. Karimi, kuten kukaan muukaan iranilainen, ei kuitenkaan onnistunut lyömään itseään läpi seurassa ja hän jätti Bayernin kauden 2006–2007 jälkeen. Uransa viimeisenä seurana Karimi edusti kotimaansa pääsarjassa pelannutta Tractor Sazi FC:tä. Karimi valittiin Aasian parhaaksi jalkapalloilijaksi vuonna 2004 hänen loistettuaan saman vuoden Asian Nations Cupissa. Hän pelasi vuoden 2006 MM-kilpailuissa Iranin kahdessa ensimmäisessä alkulohko-ottelussa. == Lähteet == == Aiheesta muualla == * Ali Karimin websivut Luokka:Iranilaiset jalkapalloilijat Luokka:Vuonna 1978 syntyneet Luokka:Elävät henkilöt
Jack Lynch

John (Jack) Mary Lynch (15. elokuuta 1917 – 20. lokakuuta 1999) oli irlantilainen poliitikko, joka toimi maan neljäntenä taoiseachina ensin vuosina 1966–1973 ja uudelleen vuonna 1977–1979. Hän edusti Fianna Fáil -puoluetta. Lynch oli kotoisin Corkista ja sukunsa ensimmäinen korkeakoulutuksen hankkinut jäsen. Lynch suoritti oikeustieteen tutkinnon, toimi ensin oikeusministeriön virkamiehenä ja sitten vuodesta 1945 asianajajana. Hän oli myös kansallisen kärkitason urheilija hurlingissa ja irlantilaisessa jalkapallossa. Fianna Fáil -puolue pyysi Lynchia asettumaan parlamenttiehdokkaaksi. Hänestä tuli puolueen sihteeri ja myöhemmin puhemies vuonna 1951 kun puolue sai enemmistön parlamentissa. Ennen pääministeriksi valintaa hän oli opetus-, kauppa- ja teollisuusministeri. Lynch oli pääministerinä, kun Pohjois-Irlannin levottomuudet alkoivat vuonna 1968. Ministeriensä painostuksesta huolimatta hän ei lähettänyt Irlantilaisia sotilaita rajan yli, koska pelkäsi tämän laukaisevan brittien invaasion Irlannin tasavallan puolelle. Sen sijaan hän kutsui paikalle YK:n rauhanturvaajat, ja perusti kenttäsairaaloita haavoittuneita varten. Lynch vastusti tiukasti IRA:ta, ajoi läpi ankaran terrorisminvastaisen lainsäädännön 1972 ja pyrki yhteistyöhön naapurimaa Britannian kanssa. Hän vei Irlannin liittymään EEC:hen. == Lähteet == Luokka:Eurooppa-neuvoston puheenjohtajat Luokka:Irlannin pääministerit Luokka:Irlannin puolueiden puheenjohtajat Luokka:Vuonna 1917 syntyneet Luokka:Vuonna 1999 kuolleet
Liam Cosgrave

Liam Cosgrave, (13. huhtikuuta 1920 Dublin – 4. lokakuuta 2017 Dublin) iirinkieliseltä nimeltään Liam Mac Cosgair, oli irlantilainen poliitikko, joka toimi mm. taoiseachina 1973–1977. Cosgrave edusti Fine Gael -puoluetta. Hänen isänsä oli pääministerinä 1920-luvulla toiminut William Thomas Cosgrave. == Lähteet == Luokka:Eurooppa-neuvoston puheenjohtajat Luokka:Irlannin pääministerit Luokka:Irlannin puolueiden puheenjohtajat Luokka:Vuonna 1920 syntyneet Luokka:Vuonna 2017 kuolleet
Roy Makaay

Roy Makaay (s. 9. maaliskuuta 1975 Wijchen, Alankomaat) on alankomaalainen jalkapalloilija, pelipaikaltaan hyökkääjä. Ammattilaisuransa Vitessessä aloittanut Makaay siirtyi jo 1990-luvun loppupuolella Espanjaan, Tenerifen riveihin. Miehen kyvyt huomattiin pian myös Primera Divisiónin huippuseuroissa, joista Deportivo La Coruña päätti tarttua tilaisuuteen, ja hankki lahjakkuuden joukkueeseensa. Paras kausi Espanjassa oli 1999–2000, jolloin Makaay teki 22 maalia. Saksassa Makaayn maalintekotaito havaittiin, kun mies iski hattutempun Bayern Müncheniä vastaan. Bayern München maksoi myöhemmin Makaaysta Deportivolle siirtosummaennätyksensä, 20 miljoonaa dollaria. Huima panostus ei ole ollut turhaa, sillä jo kahden ensimmäisen Bundesliiga-kauden aikana tähtihyökkääjä teki 46 maalia. Alankomaiden maajoukkueessa Makaay on jäänyt vähälle peliajalle, sillä taitavampia hyökkääjiä on aina löytynyt. EM-kisoissa 2000 hän pääsi vaihdosta kentälle yhdessä alkulohko-ottelussa ja puolivälieräottelussa tunnin kohdalla ja EM- kisoissa 2004 yhden alkulohko-ottelun ja puolivälierän loppupuolella sekä välierän puolivälissä. Pekingin olympialaisissa 2008 Makaay pelasi kolme alkulohko-ottelua mutta ei enää jatkoaikatappioon päättynyttä puolivälieräottelua Argentiinaa vastaan. Makaay on Mestarien liigan historian nopein maalintekijä. Hän onnistui maalinteossa kauden 2006–2007 neljännesvälierien toisessa osaottelussa Real Madridia vastaan, kun alkuvihellyksestä oli kulunut vain 11 sekuntia.UEFA: Makaay quick to make his mark (Luettu 8. maaliskuuta 2007) Huhtikuussa 2010 Makaay ilmoitti lopettavansa pelaajauransa kauden jälkeen. Hän jatkaa uraansa Feyenoord Rotterdamin organisaatiossa juniorivalmentajana.Roy Makaay lopettaa pelaajauransa == Saavutukset == * Espanjan mestaruus: 2000 * Copa del Rey: 2002 * Supercopa de España: 2000, 2002 * Saksan mestaruus (2): 2005, 2006 * Saksan cup (2): 2005, 2006 * Liga-Pokal: 2004 * KNVB Cup: 2008 * La Ligan maalikuningas: 2003 * Euroopan Kultainen kenkä: 2003 == Lähteet == Luokka:Alankomaalaiset jalkapalloilijat Luokka:Vuonna 1975 syntyneet Luokka:Elävät henkilöt
Vuosi nuoruudestani

Vuosi nuoruudestani () on vuonna 1999 ensi-iltansa saanut James Mangoldin ohjaama yhdysvaltalainen draamaelokuva. Elokuva perustuu Susanna Kaysenin muistelmiin Girl, Interrupted vuodelta 1993. Elokuvan pääosissa ovat Winona Ryder, Angelina Jolie, Brittany Murphy, Whoopi Goldberg ja Vanessa Redgrave. Elokuva sai ensi-iltansa 21. joulukuuta 1999. Angelina Jolie palkittiin Lisa Rowen roolistaan parhaan naissivuosan Oscarilla, Golden Globella ja SAG- palkinnolla. == Juoni == Elokuvassa 18-vuotias, juuri lukiosta valmistunut Susanna Kaysen kirjautuu potilaaksi Claymooren psykiatriseen sairaalaan otettuaan purkillisen aspiriinia vodkan kanssa. Susannan perhe ja psykiatri pitivät tekoa itsemurhayrityksenä. Claymooressa Susanna ystävystyy muiden potilaiden kanssa. Heistä mainittakoon sosiopaatti Lisa, pataloginen valehtelija Georgina, itsensä tuleen sytyttänyt Polly, vain isänsä tuomaa kanaa syövä Daisy ja anorektikko Janet. Erityisen läheiseksi Susanna tulee Lisan kanssa, mikä tuottaakin loppujen lopuksi Susannalle vain lisää ongelmia. == Näyttelijät == == Aiheesta muualla == * Luokka:Vuoden 1999 yhdysvaltalaiset elokuvat Luokka:James Mangoldin ohjaamat elokuvat Luokka:Yhdysvaltalaiset draamaelokuvat Luokka:Elämäkertoihin ja muistelmiin perustuvat elokuvat Luokka:Elokuvat itsemurhasta Luokka:Columbia Picturesin elokuvat Luokka:Parhaan naissivuosan Oscar-palkinnon saaneet elokuvat Luokka:Golden Globe -palkitut elokuvat Luokka:SAG-palkitut elokuvat Luokka:Seulonnan keskeiset artikkelit Luokka:Elokuvat terveydenhoidosta
Charles Haughey

Charles James Haughey (16. syyskuuta 1925 Castlebar, Mayon kreivikunta – 13. kesäkuuta 2006 Kinsealy, Dublinin kreivikunta) oli irlantilainen poliitikko, joka toimi taoiseachina 1979–1981, 1982 ja 1987–1992. Hän edusti Fianna Fáil- puoluetta. Haughey oli sukupolvensa kiistellyimpiä irlantilaisia poliitikkoja. Haughey pääsi parlamentin alahuoneeseen vuonna 1957. Hänestä tuli oikeusministeri 1961 ja myöhemmin maatalous- ja valtiovarainministeri. Uransa jälkeen Haughey'a on syytetty muun muassa korruptiosta. Hän maksoi jälkikäteen veroja ja sakkoja yli kuuden miljoonan euron edestä. Haughey oli iirinkieliseltä nimeltään Cathal Ó hEochaidh. == Lähteet == Luokka:Eurooppa- neuvoston puheenjohtajat Luokka:Irlannin pääministerit Luokka:Irlannin puolueiden puheenjohtajat Luokka:Vuonna 1925 syntyneet Luokka:Vuonna 2006 kuolleet
Myllykangas (Ii)

Myllykangas on kylä Iin kunnassa Pohjois-Pohjanmaalla valtatie 4:n ja Oulu–Tornio-rautatien varressa Perämeren rannalla. Kylässä sijaitsevat Myllykankaan rautatieasema sekä Merihelmen matkailualue. ==Aiheesta muualla== * Myllykankaan Tietotupa * Merihelmen matkailualue Luokka:Kuivaniemen kylät
Vladimir Ashkenazy

Vladimir Ashkenazy (; 6. heinäkuuta 1937 Gorki, Neuvostoliitto) on venäläissyntyinen pianisti ja kapellimestari. Hän on ollut Islannin kansalainen vuodesta 1972.Vladimir Ashkenazy Encyclopedia Britannica Ashkenazy opiskeli Moskovan konservatoriossa ja yksityisesti Lev Oborinin johdollaKodin Suuri Tietosanakirja, osa 1 vuodelta 1979, s. 268. Hän voitti vuoden 1955 Chopin-pianokilpailun ja tuli jaetulle ykkössijalle vuoden 1962 Tšaikovski- kilpailussa. Ashkenazy on levyttänyt kaikki Dmitri Šostakovitšin 24 preludia ja fuugaa ja Frédéric Chopinin koko pianotuotannon. Kapellimestarina Ashkenazy on erityisen tunnettu Jean Sibeliuksen sinfonioiden johtamisesta. Hän on vieraillut usein Suomessa. Einojuhani Rautavaara on omistanut hänelle 3. pianokonserttonsa Gift of Dreams. Ashkenazy oli toivonut Rautavaaralta sellaista konserttoa, jota voisi itse johtaa pianon äärestä.Vladimir Ashkenazy, Conductor Ondine == Kirjallisuutta == *Parrott, Jasper: Ashkenazy: muistelmia yli rajojen. Suomentanut Seppo Heikinheimo. Alea-Kirja, Helsinki. 1986. ISBN 951-9429-14-X == Lähteet == Luokka:Islantilaiset pianistit Luokka:Neuvostoliittolaiset pianistit Luokka:Venäläiset pianistit Luokka:Venäläiset kapellimestarit Luokka:Grammy-palkinnon saajat Luokka:Vuonna 1937 syntyneet Luokka:Elävät henkilöt
Poikkileikkausaineisto

Poikkileikkausaineisto on yleisin aineistotyyppi yhteiskuntatieteissä. Aineisto muodostaa poikkileikkauksen, kun siinä on satunnaisotannalla poimituista yksiköstä vain yksi mittaus. Esimerkiksi kyselytutkimuksesta saadaan tyypillisesti poikkileikkausaineisto. Poikkileikkausaineiston otoskoko on usein suuri verrattuna aikasarja-aineistoihin. Aikasarjassa on samasta yksiköstä useita mittauksia. Jos mittaus toistetaan samoilta yksilöiltä myöhemmin, aineistoon saadaan myös aikaulottuvuus ja sitä kutsutaan pitkittäisaineistoksi tai paneeliaineistoksi. Koska poikkileikkausaineistossa on havainto vain yhdeltä ajanhetkeltä, on kausaliteettien päättely sen perusteella vaikeaa. Toistuvat mittaukset helpottavat kausaliteettien päättelemistä. Lisäksi ne mahdollistavat tehokkaampien menetelmien käytön mittausvirheiden ja puuttuvien muuttujien aiheuttaman virheiden korjaamisessa. Luokka:Tilastotiede
Sam Mendes

Samuel Alexander ”Sam” Mendes (s. 1. elokuuta 1965 Reading, Englanti) on brittiläinen Oscar-palkittu elokuva- ja teatteriohjaaja. Hän aloitti ohjaajanuransa Britanniassa teatteriohjaajana. Hänen tunnetuin teatterityönsä lienee vuoden 1998 Cabaret, jossa näytteli muun muassa Alan Cumming. Mendesin ensimmäinen elokuva oli yleisömenestystä ja loistavat arvostelut saanut American Beauty. Mendes sai ohjauksestaan useita palkintoja, muun muassa Oscarin, Golden Globen ja elokuvaohjaajien ammattiliiton DGA-palkinnon. Vuonna 2012 Mendes ohjasi elokuvan 007 Skyfall. Se nousi kaikkien aikojen tuottoisimmaksi James Bond -elokuvaksi; se tuotti maailmanlaajuisesti yli 1,1 miljardia dollaria.Skyfall Box Office Mojo. Vuonna 2019 Mendes ohjasi sotadraamaelokuvan Taistelulähetit – 1917, joka sai 10 Oscar-ehdokkuutta, joista henkilökohtaisesti Mendes sai parhaasta ohjauksesta, elokuvasta ja alkuperäisestä käsikirjoituksesta. Mendes palkittiin elokuvasta parhaan ohjauksen Golden Globella. == Yksityiselämä == Mendes syntyi portugalilais- trinidadilaiselle isälle ja britannianjuutalaiselle äidille.Gaby Wood: How Sam became The Man. The Guardian, 2008. Mendes oli naimisissa näyttelijä Kate Winsletin kanssa vuosina 2003–2010. He olivat tutustuneet vuonna 2001. Heillä on yksi yhteinen lapsi, joulukuussa 2003 syntynyt poika. Tammikuussa 2017 Mendes avioitui trumpetisti Alison Balsomin kanssa. == Filmografia == * American Beauty (1999) * Matkalla Perditioniin (Road to Perdition, 2002) * Merijalkaväen mies (Jarhead, 2005) * Revolutionary Road (2008) * Kohti uutta (Away We Go, 2009) * 007 Skyfall (Skyfall, 2012) * 007 Spectre (Spectre, 2015) * Taistelulähetit – 1917 (1917, 2019) == Lähteet == == Aiheesta muualla == * Luokka:Brittiläiset elokuvaohjaajat Luokka:Brittiläiset elokuvatuottajat Luokka:Brittiläiset elokuvakäsikirjoittajat Luokka:Parhaan ohjauksen Oscar- palkinnon saajat Luokka:Golden Globe -palkinnon saajat Luokka:Tony-palkinnon saajat Luokka:Olivier-palkinnon saajat Luokka:Vuonna 1965 syntyneet Luokka:Elävät henkilöt
Yhteisösakko

Yhteisösakko on oikeushenkilölle annettava sakkorangaistus rikollisesta toiminnasta. Siitä on säädetty rikoslain yhdeksännessä luvussa. Oikeushenkilö tuomitaan yhteisösakkoon, jos sen lakisääteiseen toimielimeen tai muuhun johtoon kuuluva on ollut osallinen rikokseen tai sallinut rikoksen tekemisen. Yhteisösakko voidaan tuomita myös, jos oikeushenkilön toiminnassa ei ole noudatettu vaadittavaa huolellisuutta ja varovaisuutta rikoksen ehkäisemiseksi. == Aiheesta muualla == * Rikoslain yhdeksäs luku Luokka:Rangaistusmenetelmät
Wings (videopeli)

Wings on Miika Virpiojan kehittämä indie-videopeli, joka julkaistiin MS-DOS- käyttöjärjestelmälle vuonna 1996 shareware-julkaisuna. Myöhemmin peli julkaistiin ilmaislevitykseen. Pelin jatko-osa Wings 2 julkaistiin vuonna 2006. Peli saavutti aikoinaan suhteellisen hyvin suosiota, eritoten tultuaan ilmaiseksi. Wings tukee moninpeliä nollakaapelin tai modeemin avulla, mutta pääsääntöisesti peli on tarkoitettu yhdellä koneella pelattavaksi. Yhdellä koneella peliä voi pelata samanaikaisesti korkeintaan neljä henkilöä. Wings sisältää myös tekoälyohjatut vastustajat. Wingsissä on kaksi pelimuotoa, deathmatch ja luolalentelyille perinteinen Last Man Standing. Jokaisella pelaajalla on aluksessaan tavallinen ase ja yksi varikolla valittava erikoisase. Erilaisia erikoisaseita on yhteensä 33. == Katso myös == * Wings 2 == Aiheesta muualla == * Wingsin viralliset sivut (Internet Archiven kautta) Luokka:Vuoden 1996 videopelit Luokka:Ampumapelit Luokka:MS-DOS-pelit Luokka:Freeware-pelit Luokka:Indie-videopelit Luokka:Suomessa kehitetyt videopelit
Richard Byrd

Richard Byrd voi tarkoittaa ainakin seuraavia: * Richard C. Byrd (1805–1854), yhdysvaltalainen poliitikko * Richard E. Byrd (1888–1957), yhdysvaltalainen lentäjä ja naparetkeilijä * Richard Byrd (1892–1958), yhdysvaltalainen yleisurheilija ja koripalloilija.
Salbutamoli

pienoiskuva|Ventoline Diskus on Suomessa myytävä inhaloitava salbutamolivalmiste. Salbutamoli on selektiivinen β2-agonisti ja nopeavaikutteinen, kuitenkin esimerkiksi adrenaliinia pitempivaikutteinen sympatomimeetti, jolla on keuhkoputkia laajentava vaikutus. Suomessa salbutamolia myydään valmistenimillä Airomir, Airomir Autohaler, Buventol Easyhaler, Ventilastin Novolizer, Ventoline, Ventoline Diskus, Ventoline Evohaler, Atrodual ja Ipratropium-Salbutamol.Ihmisille tarkoitettujen lääkevalmisteiden valmisteyhteenvedot ATC-koodin perusteella: R03AC02 Fimea.Ihmisille tarkoitettujen lääkevalmisteiden valmisteyhteenvedot ATC- koodin perusteella: R03CC02 Fimea.Ihmisille tarkoitettujen lääkevalmisteiden valmisteyhteenvedot ATC-koodin perusteella: R03AK04 Fimea.Ihmisille tarkoitettujen lääkevalmisteiden valmisteyhteenvedot ATC-koodin perusteella: R03AL02 Fimea.. Salbutamolisulfaattia ((C13H21NO3)H2O4S) käytetään lääkeaineena keuhkoputkien supistustilassa ahtauttavien keuhkosairauksien, kuten astman ja keuhkoahtaumataudin hoidossa, jolloin se laukaisee nopeasti sileän lihaskudoksen supistustilasta johtuvaa hengitysteiden ahtautumista. Sitä käytetään usein yhdessä muiden lääkkeiden kuten kortikosteroidien kanssa, sillä säännöllisesti suurina annoksina käytettynä sille voi kehittyä toleranssi. Salbutamolia on käytetty toisinaan raskauden aikaisiin voimakkaisiin supistuksiin ja myös estämään ennenaikaista synnytystä. == Annostelu == Salbutamolia otetaan yleensä kohtauksiin suun kautta hengitettynä joko inhalaatiojauheena tai sumutteena. Myös liuosmainen ja tablettimuotoinen nieltävä valmiste ovat käytössä. Lisäksi sitä käytetään yskänlääkkeiden ainesosana yhdistelmävalmisteissa. == Sivuvaikutukset == Tunnettuja salbutamolin sivuvaikutuksia ovat sydämen tiheälyöntisyys ja rytmihäiriöt. == Lähteet == == Aiheesta muualla == *Terveysportti: Salbutamoli *KEGG: Salbutamol *ChemBlink: Salbutamol Luokka:Astmalääkkeet Luokka:Raskaus ja synnytys Luokka:WHO:n tärkeimmät lääkkeet
Galeazzo Maria Sforza

Galeazzo Maria Sforza (24. tammikuuta 1444 – 26. joulukuuta 1476) oli renessanssin Italian aikainen Sforzan hallitsijasuvun jäsen. Hän toimi Milanon herttuana vuosina 1464–1476. ==Hallitsijana== Galeazzo Maria oli toinen Sforza-suvun herttua. Toisin kuin isänsä, Francesco Sforza, joka nautti suurta arvostusta kansansa parissa. Galeazzo tuli tunnetuksi julmuudestaan, käyttäessään valtaa tyrannin lailla. Hän nousi valtaistuimelle isänsä kuoleman jälkeen ja hallitsi kymmenen vuoden ajan, kunnes tuli murhatuksi 26. joulukuuta 1476. Kolme aatelismiestä surmasi herttuansa Pyhän Stefanuksen kirkon portailla tarkoituksenaan lavastaa uudelleen Julius Caesarin murha. ==Perhesuhteet== Galeazzon ensimmäinen vaimo oli Gonzagan sukuun kuuluva Dorotea Gonzaga, joka kuoli ennen kuin pariskunta sai lapsia. Galeazzo otti toisenkin vaimon Gonzagan suvusta, Bona di Savoian, joka oli Ranskan kuningas Ludvig XI:n sisarpuoli. Heidät vihittiin 6. heinäkuuta 1468 ja avioliitto tuotti neljä lasta, joista Gian Galeazzosta tuli isänsä murhan jälkeen Milanon herttua. ==Saavutukset== Galeazzo rakasti musiikkia ja kutsui hoviinsa monia muusikoita ja säveltäjiä. Hän rahoitti heidän pyrkimyksiään ja kannusti musiikkielämää Milanossa. Galeazzon aikana Milanosta tuli musiikin keskus, joka oli tunnettu ympäri Eurooppaa. Hänen tilauksestaan säveltäjät tuottivat hänelle messuja, motetteja ja muita teoksia. Galeazzon kuoltua hänen hovissaan olleet muusikot siirtyivät ympäröiviin kaupunkivaltioihin, jolloin musiikkiharrastus levisi laajalle. Galeazzo esitteli milanolaisille kaksi uutta hyötykasvia: riisin ja silkin. Hänen sanotaan istuttaneen omakätisesti Milanon viisi ensimmäistä silkkipuuta. Silkkipuun marjasta tuli hänen veljensä Ludovico Sforzan tunnus. Luokka:Italian historia Luokka:Hallitsijat Luokka:Vuonna 1444 syntyneet Luokka:Vuonna 1476 kuolleet Luokka:Milanon herttuat
Club Atlético Independiente

Club Atlético Independiente on jalkapalloseura Avellanedasta, Argentiinasta. Independiente on eräs Argentiinan menestyksekkäimmistä jalkapalloseuroista. Se on voittanut 14 kertaa Argentiinan mestaruuden ja seitsemän kertaa Copa Libertadoresin, kerran Copa Sudamericanan, kolme kertaa Copa Interamericana -kilpailun ja kahdesti Intercontinental Cupin. Independienten verivihollinen on Racing Club, jonka stadion sijaitsee vain muutaman sadan metrin päässä Independienten kotikentästä. ==Mestaruudet== * Argentiinan 1. divisioona: 1938, 1939, 1948, 1960, 1963, 1967, 1970, 1971, 1977, 1978, 1983, 1988–1989, 1994, 2002 (14) * Copa Libertadores: 1964, 1965, 1972, 1973, 1974, 1975, 1984 (7) * Intercontinental Cup: 1973, 1984 (2) * Copa Interamericana: 1972, 1974, 1975 (3) * Recopa Sudamericana: 1995 (1) * Supercopa Sudamericana: 1994, 1995 (2) * Copa Sudamericana: 2010, 2017 (2) * Copa Suruga Bank: 2018 (1) ==Tunnukset== File:Independiente_first.svg|1905–14 File:Indepen.jpg|1907 File:Escudo2 cai copia.png|1925 File:Escudo del Club Atlético Independiente.svg|1914–nykyhetki ==Merkittäviä pelaajia== File:Luis_Ravaschino_1929.jpg|Luis Ravaschino edusti seuraa 11 vuoden ajan, tehden tuona aikana 136 maalia. File:Raimundo_Orsi_Independiente.jpg|Raimundo Orsi esiintyi Independienten paidassa 1920-luvulla. File:Arsenioerico.jpg|Arsenio Erico, eniten maaleja Primera Divisiónissa tehnyt pelaaja (295 maalia). File:Vicente De la Mata - 2.jpg|Vicente de la Mata, pelasi 362 ottelua Independienten kokoonpanossa. File:Antonio sastre indepte.jpg|Antonio Sastre pelasi 340 ottelua ja teki 112 maalia. File:Seoane Indepte.jpg|Manuel Seoane, seurahistorian toiseksi eniten maaleja tehnyt pelaaja (241 maalia). File:Ernesto_Grillo.jpg|Ernesto Grillo teki 90 maalia yhdeksän vuoden aikana. File:Raul_Bernao_3.jpg|Raúl Bernao voitti yhdeksän vuoden aikana Copa Libertadoresin kaksi kertaa. File:Miguel Angel Santoro.jpg|Miguel A. Santoro pelasi Independientessa 14 vuoden ajan, ja saavutti kymmenen mestaruutta. File:Pavoni.jpg|Ricardo Pavoni esiintyi kentällä 423 kertaa 11 vuoden aikana. File:José Pastoriza.jpg|José Omar Pastoriza toi seuralle yhteensä viisi mestaruutta sekä pelaajana että managerina. File:H%C3%A9ctor_Yazalde.jpg|Héctor Yazalde teki 72 maalia Independientelle viidessä vuodessa. File:Ricardo_Bochini.jpg|Ricardo Bochini edusti seuraa koko ammattilaisuransa ajan. ==Aiheesta muualla== * Virallinen sivu Independiente Luokka:Buenos Airesin maakunta
Suomi-sarja

Suomi-sarja viittaa seuraaviin asioihin: * jääkiekon Suomi-sarja * jääpallon Suomi-sarja * salibandyn Suomisarja * dartsin Suomi-sarja * Suomi-astiasarja, Timo Sarpanevan suunnittelema astiasarja ==Katso myös== * Suomensarja
Anders Ångström

Anders Ångström -nimisiä kuuluisia henkilöitä ovat: *Anders Ångström (1814–1874), ruotsalainen tähtitieteilijä ja fyysikko *Anders Ångström (1888–1981), ruotsalainen meteorologi *Anders Ångström (1921–1974), ruotsalainen ohjaaja.
True Blue (Madonnan albumi)

True Blue on yhdysvaltalaisen poplaulaja Madonnan kolmas studioalbumi, joka ilmestyi 30. kesäkuuta 1986. Madonna toimi tuottajana yhdessä Stephen Brayn ja Patrick Leonardin kanssa. Albumi meni listojen kärkeen 28:ssa maassa, muun muassa Yhdysvalloissa ja Isossa-Britanniassa. Albumilta julkaistiin singlet Live to Tell, Papa Don't Preach, True Blue, Open Your Heart ja La Isla Bonita. True Blue on Madonnan uran maailmanlaajuisesti myydyin studioalbumi. Albumia on myyty 24 miljoonaa kappaletta.https://web.archive.org/web/20070403022223/http://charts.mlvc.org/CHThist.php. Vain kokoelma-albumi The Immaculate Collection on myynyt enemmän. == Kappalelista == # "Papa Don't Preach" (Elliot-Madonna) \- 4:29 # "Open Your Heart" (Cole-Madonna-Rafelson) \- 4:13 # "White Heat" (Leonard-Madonna) \- 4:40 # "Live to Tell" (Leonard-Madonna) \- 5:52 # "Where's the Party" (Bray- Leonard-Madonna) \- 4:21 # "True Blue" (Bray-Madonna) \- 4:18 # "La Isla Bonita" (Gaitsch-Leonard-Madonna) \- 4:02 # "Jimmy, Jimmy" (Bray-Madonna) \- 3:55 # "Love Makes the World Go Round" (Leonard-Madonna) \- 4:35 == Lähteet == Luokka:Madonnan albumit Luokka:Vuoden 1986 albumit
The Immaculate Collection

__NOTOC__ The Immaculate Collection on yhdysvaltalaisen poplaulajan Madonnan ensimmäinen kokoelmalevy. Se julkaistiin 13. marraskuuta 1990, ja siitä tuli hänen myydyin albuminsa kautta aikojen. Yhdysvalloissa levyä myytiin yli 10,8 miljoonaa kappaletta, ja maailmanlaajuiseksi myynniksi on arvioitu 28 miljoonaa kappaletta. Albumilta julkaistiin singlet ”Justify My Love” ja ”Rescue Me” sekä uudelleenjulkaisuina ”Crazy For You” ja ”Holiday”. Suomessa The Immaculate Collection on 92 500 kappaleen myynnillään Madonnan toiseksi myydyin albumi Something to Rememberin jälkeen. Madonna omisti The Immaculate Collectionin paaville. Madonna jätti julkaisematta kappaleet ”Now I’m Following You” ja ”Sooner or Later” singleinä. Hän laittoi sen sijaan kappaleet ”Justify My Love” ja ”Rescue Me” kokoelmalevylle, jotka muistuttavat julkaisemattomia kappaleita. == Kappaleet == == Arvostelut == * Allmusic: Allmusic review * Robert Christgau: A+Robert Christgau review * Entertainment Weekly: AEntertainment Weekly: Album review * Rolling Stone: Rolling Stone: Album review == Lähteet == Luokka:Vuoden 1990 kokoelma-albumit Luokka:Madonnan albumit